Den Vest-Sjællandske Avis, 1828-07-01
Den Preussiske Statstidende meddeeler følgende Beretning fra den Russiske Hovedarmee dateret Satunow den 11te Juni, Da vore Tropper den 8de Juni havde tilfægtet sig Overgangen over Donau saa var denne Flod den heele mærkværdige Dag igiennem bedækket med Fartøier, som bragte vore Tropper og Artilleriet over, og indtoge den stilling, som Fienden havde forladt. J det Batterie som laae nærmest ved Fæstningen Jsakdsche have vi forefundet 4 Kanoner, 1 Haubitser og et stort Forraad af Krudt og Munition. Dagen derpaa den 9de Juni blev Overgangen over Donau fortsat og Broen derpaa bygget med den største Hurtighed, Keiseren begav sig endnu den samme Dag om Eftermiddagen til det Tyrkiske Distrikt. Han lod sig sætte over Donau i et Fartøi, som blev roet af 10 Zaporogiske Kosakker hvilke vare decorerede med St. Georgs Korset, nogle Dage tilforn vare de endnu Portens Undersaatter; deres Herman, tilforn Pascha af to Hestehaler, commanderede dem. Det traf sig saaledes, at Keiseren fik just paa denne Dag Efterretning om, at Schaben af Persien have de tillagt en Bataillon af sin Garde Keiserens Navn, Keiseren tog den Stilling i Øiesyn som Tyrkerne havde besat Dagen i Forveien, og skiænkede Greven af Wittgenstein een af de Kanoner, som bleve forefundne i de Tyrkiske Batterier. Herpaa vendte Hs. Majestæt tilbage til Baaden, og lod sig af de samme Zaporgiske Kosakker sætte over paa den Russiske Donaubredde. Den 10de Juni erklærede Paschaen af Jsakdschilskrivtlig, at han vilde overgive Fæstningen. Det blev derpaa erklæret ham, at der blev forundet ham en Betænkelses-Tid indtil næste Formiddag, for at han kunde afgive sin Beslutning om han vilde modtage den Capitulation som blev ham tilbudt. Den 11te blev Fæstningen indsluttet af 2 Divisioner. Jmedens Keiseren opholdt sig ved Forposterne, ankom to Tyrkiske Parlamentaire med den Anmeldelse at Paschaen var villig dertil. Da Capitulationen var afsluttet saa indfandt sig to Paschaer nemlig Egub Pascha Commandant i Jsakdschi og Hassan Pascha, som var bleven nødt til at søge Tilflugt i Fæstningen efter at hans Tropper vare blevne adspredte i Fægtningen den 8de Juni, de havde forladt Fæstningen for at bevidne Keiseren deres Ærefrygt. Vore Tropper bleve førte ind i Fæstningen af Diasan Coldan Pascha og toge den strax i Besiddelse. Det kan anføres som et Beviis paa at den nærværende Krig ikke er nogen National, eller Religionskrig, at vore Tropper fandt Boderne aabne, da de rykkede ind i Fæstningen, og Jndvaanerne beredte til at modtage dem, snart saae man dem paa en fredelig Maade at omgaaes med vore Officere og Soldater. De to Paschaer og Garnisonen erholdt frie Afmarsch. 85 Kanoner, 17 Fahner og et betydeligt Forraad af Munition og Levnetsmidler faldt i vore Hænder. Samme Dag fik vi Efterretning om en Fægtning, som den 9de om Morgenen var forefaldet imellem vor Flotille og den Tyrkiske, som var stationeret ved Bralla. Vor Flotille, som var commanderet af Capt. Savadovsky, bestod af 17 Skibe af forskiellig Størrelse; Tyrkernes derimod af 32. Fægtningen begyndte tidlig om Morgenen og var temmelig livfuld. Dog blev snart Flaget paa det Tyrkiske Admiralskib taget ned, og efter nogle Timers Forløb vare 25 Tyrkiske Skibe deels tagne, deels sunkne og deels opbrændte. 6 Tyrkiske Skibe reddede sig under Batterierne af Motoczsyn. Denne Seier, som blev tilfægtet ved Capt. Savadovskys som nu er befordret til Contreadmiral, og andre Søefolks dristige og hensigtsmæssige Maneuvrer, giør Brailas Stilling endnu meere besværlig, da denne Fæstning er nu derved afskaaret fra al Communication med den høire Donaubredde. Beleiringen rykker hver Dag fremad. En Broe er allerede slaget over Donau; en Afdeling af Cavalleriet er allerede gaaet over den og snart vil hele Armeen rykke bag efter. - Der meldes fra St. Petersborg, at den 4de April kom Generaladjutant Pasbevitsch Erivansky tilbage til Tiflis. Denne Stad bliver hver Dag meere vigtig; i Omegnen boe Tydske Colonister, to Verster fra Staden ligger den Tydske Colonie Nye Tiflis og 40 Verster derfra Colonien Marienfeld. Colonisternes nette Huse og disses behagelige Omgivelser vidner om Jndvaanernes Virksomhed og Kiærlighed til Orden, og er et behageligt overrastende Syn for de Europærre, som boe i Asien. Colonisterne beskiæftige sig især med Viinavl og ogsaa med Jordens Dyrkning. J Nye Tifflis nær ved Kura-Floden, bliver nu oprettet et stort Silkemanufaktur, som kan levere fortrinlige Vare, da der faaes ypperlig Silke i Kaketien.